মাধবপুর প্রতিনিধি ॥ মাধবপুর পৌর এলাকার শ্যামলী আবাসিক এলাকায় একটি বিরোধপূর্ন জমির দখল নেয়াকে কেন্দ্র করে গতকাল শনিবার দুপুরে দু’পক্ষের মধ্যে সংঘর্ষে মহিলাসহ ৫জন আহত হয়েছে। আহতদের মাধবপুর উপজেলা স্বাস্থ্য কেন্দ্রে ভর্তি করা হয়েছে। প্রত্যক্ষদর্শী সূত্রে জানা যায়, মাধবপুর পৌরসভার ফায়ার সার্ভিস এলাকার আশু মিয়ার একটি পৈত্রিক জমি একই এলাকার মতি মিয়া ওয়ারিশান সূত্রে মালিকানা দাবি করে আদালতে মামলা দায়ের করে। ওই বিরোধর্পূন জমি মুতি মিয়া এবং আশু মিয়ার লোকজন গতকাল শনিবার দুপুরে দখল করতে গেলে উভয়ের মধ্যে সংঘর্ষ বাধে। সংঘর্ষে আশু মিয়ার স্ত্রী শিরিন আক্তার (৩৫), হামিদা বেগম (৪০), নূর জাহান আলম (২৫), নিল বানু (৩০)সহ ৫ জন আহত হয়।